_:nf1ff89999f5c4c22a6c2addb7b482793xb0
<http://schema.org/articleBody>
"En els temps actuals, la majoria dels focus dels Estats i de les empreses estan centrats en la innovació tecnològica, principalment en els camps de la digitalització, la intel·ligència artificial i la indústria 4.0. La majoria d&#039;empreses industrials, tant les petites com les mitjanes i les grans, sabem que no podem deixar passar aquesta transformació industrial; hem d&#039;estar al dia per ser més competitius enfront de la nostra competència i saber-nos adaptar a l&#039;exigència dels mercats actuals.   Però, també hem d&#039;aprendre a fer una mirada enrere i no perdre els principis bàsics que ens han portat a ser on som actualment, com la qualitat de la formació, l&#039;art i la professionalització dels oficis, i el traspàs d&#039;experiència professional entre generacions.    La interactuació i la suma de tots aquests aspectes fa que molts productes, projectes i serveis arribin a assolir èxit en el mercat i que, com a conseqüència d&#039;això, es generi talent, coneixement en la societat com també la creació i la consolidació d&#039;empreses del sector industrial.  Solucions a les necessitats  Cimstec Technology SL és una pime situada a la comarca del Bages i fundada l&#039;any 2016, orientada a oferir serveis, projectes i productes en el camp de l&#039;enginyeria mecànica industrial. Concretament, a donar solucions a les necessitats dels nostres clients, com millores productives mitjançant l&#039;automatització de processos, el disseny de nous utillatges, així com el desenvolupament i la industrialització de nous productes.   Estem especialitzats, també, en el desenvolupament d&#039;equips industrials, productes i màquines a mida i seriades. Els principals sectors on treballem són el de l&#039;automoció, el ferroviari, el mèdic i el sector aeronàutic, entre d&#039;altres.   Aquesta diferenciació de mercats ens ha fet ser més coneixedors del camp industrial i, alhora, ens permet aportar i obtenir sinergies entre sectors. El valor afegit de la nostra empresa es basa en el coneixement i en l&#039;experiència en el camp de l&#039;enginyeria mecànica i la fabricació. Creiem fermament en la importància d&#039;aportar valor a aquests dos pilars i, d&#039;aquesta manera, poder donar una visió més àmplia i uns trets diferencials en els nostres projectes.  Torner a l&#039;empresa familiar  De ben jove vaig tenir l&#039;oportunitat de formar-me en l&#039;ofici de torner mecànic a l&#039;empresa familiar. Això em va donar, sense dubte, una base sòlida de la mecànica general, que he pogut potenciar i complementar amb estudis posteriors d&#039;Enginyeria Mecànica.   És palès que hi ha mancança d&#039;operaris qualificats, personal que conegui l&#039;ofici de mecànic més tradicional, enginyers amb experiència en els mecanismes més clàssics inventats per Leonardo da Vinci, com els engranatges, els rodaments i les lleves, per posar tres exemples. Aquesta  pèrdua en l&#039;art dels oficis pot esdevenir una debilitat futura que hem d&#039;intentar evitar i reconduir per tal d&#039;adaptar-la als nous temps.  Potenciar l&#039;economia local  A hores d&#039;ara, ningú no sap amb seguretat les conseqüències que es derivaran de la crisi que ha generat l&#039;actual pandèmia de la covid-19. Amb aquesta incertesa econòmica que estem vivint hem de potenciar més que mai l&#039;economia local, generar productes de valor afegit siguin tecnològics o no, i potenciar en la mesura del possible la fabricació i la producció d&#039;àmbit local. El principal repte que esdevé amb la producció local és el de ser competitius dins del mercat globalitzat. És aquí on les empreses del sector industrial i derivats ens hem de reinventar per tal de millorar i competir amb força en els mercats globals.  No obstant això, en la majoria de productes i serveis el client es fixa principalment en el preu, i és aquí on hem d&#039;intentar aportar solucions diferenciades que li ofereixin una millor experiència final, que el faci decidir cap als nostres serveis o productes.   Fidelitzar el client  És en aquest punt de l&#039;experiència final del client on Cimstec Technology SL focalitza la principal atenció estratègica, amb l&#039;objectiu de fidelitzar el client mitjançant la qualitat del servei, com l&#039;acompliment dels terminis d&#039;entrega, el seguiment del procés d&#039;inici a fi, la resposta immediata davant les incidències sorgides i, sobretot, la transparència total, tant a escala econòmica com pel que fa a unes solucions que siguin eficients i innovadores.  De la capacitat de saber-nos adaptar a aquest nou escenari marcat per la pandèmia i, sobretot, a les necessitats canviants dels consumidors i de les empreses actuals és d&#039;on poden sorgir noves oportunitats de negoci interessants que han de poder animar i reforçar el teixit industrial local, i de ben segur que caldrà fer-hi front amb mà d&#039;obra qualificada, empreses innovadores o reinventades i tecnologia actual amb coneixement del passat. "
<https://www.regio7.cat/manresa/2020/11/14/l-art-mecanica-industrial-mirar-49952394.html>